# Les oracles de Michel de Nostredame/Tome 2/Partie 2/Section II/Centurie X
## CENTVRIE X
### I.

A L’ennemy, l’ennemy foy promise Ne se tiendra, les captifs retenus : Prins preme mort, & le reste en chemise. Damné le reste pour estre soustenus.

### II.

Voille gallere voil de nef cachera, La grande classe viendra sortir la moindre, Dix naues proches tourneront pousser, Grande vaincue vnics à soy ioindre.

### III.

En apres cinq troupeau ne mettra hors vn Fuitif pour Penelon laschera, Faux murmurer, secours vnir pour lors, Le chef le siege pour lors abandonnera.

### IV.

Sur la minuict conducteur de l’armee Se sauuera subit esuanouy, Sept ans apres la fame non blasmee, A son retour ne dira onc ouy.

### V.

Albi & Castres feront nouuelle ligue, Neuf Arriens Lis bon & Portugues, Carcas, Tholouse consumeront leur brigue, Quand chef neuf monstre de Lauragues.

### VI.

Sardon Nemaus si haut deborderont, Qu’on cuidera Deucalion renaistre. Dans le collosse la plus part fuyront, Vesta sepulchre feu esteint apparoistre.

### VII.

Le grand conflit qu’on appreste à Nancy, L’Æmathien dira tout ie soubmets, L’Isle Britanne par vin sel en solcy : Hem, mi. deux Phi. long temps ne tiêdra Mets.

### VIII.

Index & poulse parfondera le front, De Senegalia le Conte à son fils propre, La Myrnamee par plusieurs de prin front, Trois dans sept iours blessés mort.

### IX.

De Castillon figuieres iour de brune, De femme infame naistra souuerain Prince : Surnom de chausses perhume luy posthume, Onc Roy ne fut si pire en sa prouince.

### X.

Tasche de meurdre, enormes adulteres, Grand ennemy de tout le genre humain : Que sera pire qu’ayeuls, oncles ne peres, Enfer, feu, eaux, sanguin & inhumain.

### XI.

Dessous Ionchere du dangereux passage, Fera passer le posthume sa bande. Les monts Pyrens passer hors son bagage, De Parpignan courira duc à Tende.

### XII.

Esleu en Pape, d’esleu se mocqué, Subit soudain esmeu prompt & timide, Par trop bon doux à mourrir prouoqué, Crainte esteinte la nuict de sara mort guide.

### XIII.

Souz la pasture d’animaux ruminant, Par eux conduicts au ventre helbipolique, Soldats cachez, les armes bruit menant, Non long temptez de cité Antipolique.

### XIV.

Vrnel Vaucile sans conseil de soy mesmes, Hardit timide, car crainte prins vaincu, Accompagné de plusieurs putains blesmes. A Barcellonne au Chartreux conuaincu.

### XV.

Pere duc vieux d’ans & de soif chargé, Au iour extreme fils desniant l’esguiere. Dedans le puits vif mort viendra plongé. Senat au fil la mort longue & legere.

### XVI.

Heureux au regne de France, heureux de vie, Ignorant sang, mort fureur & rapine : Par mon flateurs sera mis en enuie, Roy desrobé, trop de foye en cuisine.

### XVII.

La Royne estrange voyant sa fille blesme, Par vn regret dans l’estomach enclos : Cris lamentables seront lors d’Angolesme, Et au germains mariage forclos.

### XVIII.

Le ranc Lorrain fera place à Vendosme, Le haut mis bas, & le bas mis en haut, Le fils de Mamon sera esleu dans Rome, Et les deux grands seront mis en defaut.

### XIX.

Iour que sera par Royne saluee, Le iour apres se salut, la premiere : Le compte fait raison & valbuee, Par auant humble oncques ne fut si fiere.

### XX.

Tous les amis qu’auront tenu party, Pour rude en lettres mis mort & saccagé. Biens publiez par fixe grand neanty, Onc Romain peuple ne fut tant outragé.

### XXI.

Par le despit du Roy soustenant moindre, Sera meurdry luy presentant les bagues : Le pere au fils voulant noblesse poindre, Fait comme à Perse jadis firent les Magues.

### XXII.

Pour ne vouloir consentir au diuorce, Qui puis apres sera cogneu indigne : Le Rdy des isles sera chassé par sorte, Mais à son lieu qui de roy n’aura signe.

### XXIII.

Au peuple ingrat faictes les remonstrances. Par lors l’armee se saisira d’Antibe, Dans l’arc Monech feront les doleances, Et à Freius l’vn l’autre prendra ribe.

### XXIV.

Le captif prince aux Itales vaincu Passera Gennes par mer iusqu’à Marceille, Par grand effort des forens suruaincu Sauf coup de feu barril liqueur d’abeille.

### XXV.

Par Nebro ouurir de Bisanne passage, Bien esloignez el tago fara mœstra, Dans Pelligouxe sera commis l’outrage, De la grand dame assise sur l’orchestra.

### XXVI.

Le successeur vengera son beau frere, Occuper regne souz vmbre de vengeance, Occis ostacle son sang mort vitupere, Long temps Bretaigne tiendra auec la France.

### XXVII.

Par le cinquiesme & vn grand Hercules Viendront le temple ouurir de main bellique, Vn Clément, Iule & Ascans recules, L’espee, clef, aigle, n’eurent onc si grand picque.

### XXVIII.

Second & tiers qui font prime musique Sera par Roy en honneur sublimee, Par grance & maigre presque demy eticque Raport de Venus faux rendra déprimee.

### XXIX.

De Pol Mansol dans cauerne caprine Caché & prins extrait hors par la barbe, Captif mene comme beste mastine Par Bergourdans amenee pres de Tarbe.

### XXX.

Nepveu & sang du sainct nouueau venu, Par le surnom soustient arcs & couuert Seront chassez mis à mort chassez nu, En rouge & noir conuertiront leur vert.

### XXXI.

Le sainct Empire, viendra en Germanie Ismaëlites trouueront lieux ouuerts, Asnes voudront aussi la Carmanie Les soustenans de terre tous couuerts.

### XXXII.

Le grand empire chacun an deuoit estre, Vn sur les autres le viendra obtenir : Mais peu de temps sera son reigne & estre, Deux ans naues se pourra soustenir.

### XXXIII.

La faction cruelle à robe longue, Viendra cacher souz ses pointus poignards, Saisir Florence le Duc & lieu diphlonque, Sa descouuerte par immurs & flangnards.

### XXXIV.

Gaulois qu’empire par guerre occupera, Par son beau frere mineur sera trahy : Pour cheual rude voltigeant trainera, Du fait le frere long temps sera hay.

### XXXV.

Puisnay royal flagrant d’ardant libide, Pour se iouyr de cousine germaine : Habit de femme au temple d’Arthemide, Allant meurdry par incognu du Maine.

### XXXVI.

Apres le Roy du soucq guerres parlant, L’Isle Harmotique le tiendra à mespris : Quelques ans bons rongeant vn & pillant, Par tyrannie à l’isle changeant pris.

### XXXVII.

L’assemblee grande pres du lac de Borget, Se ralieront pres du Montmelian : Marchans plus outre pensifs feront proget, Chambry, Moraine combat sainct Iulian.

### XXXVIII.

Amour allegre non loing pose le siege. Au sainct barbar seront les garnisons : Vrsins Hadrie pour Gaulois feront plaige, Pour peur rendus de l’armee aux Grisons.

### XXXIX.

Premier fils vefue malheureux mariage, Sans nuls enfans deux Isles en discord : Auant dixhuict incompetant eage, De l’autre pres plus bas sera l’accord.

### XL.

Le ieune n’ay au regne Britannique, Qu’aura le pere mourant recommandé,
Iceluy mort Lonole donra topique, Et à son fils le regne demandé.

### XLI.

En la frontiere de Caussa & de Charlus, Non guieres loing du fond de la valee : De ville franche musique à sons de luths, Enuironnez combouls & grand mitee.

### XLII.

Le regne humain d’Angelique geniture, Fera son regne paix vnion tenir : Captiue guerre demy de sa closture, Long temps la paix leur fera maintenir.

### XLIII.

Le trop bon temps trop de bonté royale, Fais & deffais prompt subit negligence. Legier croira faux d’espouse loyalle, Luy mis à mort par beneuolence.

### XLIV.

Par lors qu’vn Roy sera contre les siens, Natifs de Bloys subiuguera Ligures, Mammel, Cordube & les Dalmatiens, Des sept puis l’ôbre à Roy estrênes & lemeures.

### XLV.

L’ombre du regne de Nauarre non vray, Fera la vie de sort illegitime : La veu promis incertain de Cambray Roy Orleans donra mur legitime.

### XLVI.

Vie soit mort de l’or vilaine indigne, Sera de Saxe non nouueau electeur : De Brunsuic mandra d’amour signe, Faux le rendant au peuple seducteur.

### XLVII.

De bourze ville à la dame Guyrlande, L’on mettra sur par la trahison faicte, Le grand prelat de Leon par Formande, Faux pelerins & rauisseurs deffaicte.

### XLVIII.

Du plus profond de l’Espaigne enseigne, Sortant du bout & des fins de l’Europe : Troubles passant aupres du pont de Laigne, Sera deffaicte par bande sa grand troupe.

### XLIX.

lardin du monde aupres de cité neufue, Dans le chemin des montaignes cauees Sera saisi & plongé dans la Cuve, Beuuant par force eaux soulphre enuenimees.

### L.

La Meuse au iour terre de Luxembourg, Descouurira Saturne & trois en lurne : Montaigne & pleine, ville cité & bourg, Lorrain deluge, trahison par grand hurne.

### LI.

Des lieux plus bas du pays de Lorraine Seront des basses Allemaignes vnis : Par ceux du siege Picards, Normâs, du Maisne, Et aux cantons se seront reünis.

### LII.

Au lieu où Laye & Scelde se marient, Seront les nopces de long temps maniees : Au lieu d’Anuers où la crappe charient, Ieune viellesse consorte intaminee.

### LIII.

Les trois pelices de loing s’entrebatront, La plus grand moindre demeurera à l’escoute : Le grand Selin n’en sera plus patron, Le nommnera feu pelte blanche routte.

### LIV.

Nee en ce monde par concupine fertiue, A deux haut mise par les tristes nouuelles, Entre ennemis sera prinse captiue, Et amenee à Malings & Bruxelles.

### LV.

Les malheureuses nopces celebreront En grande ioye mais la fin malheureuse, Mary & mere nore desdaigneront, Le Phybe mort, & nore plus piteuse.

### LVI.

Prelat royal son baissant trop tiré, Grand fleux de sang sortira par sa bouche, Le regne Angelicque par regne respiré, Long temps mort vifs en Tunis côme souche.

### LVII.

Le subleué ne cognoistra son sceptre, Les enfans ieunes des plus grands honnira : Oncques ne fut vn plus ord cruel estre, Pour leurs espouses à mort noir bannira.

### LVIII.

Au temps du dueil que le felin monarque Guerroyera la ieune Æmathien : Gaule bransler, perecliter la barque, Tenter Phossens au Ponant entretien.

### LIX.

Dedans Lyon vingtcinq d’vne haleine, Cinq citoyens Germains, Bressans, Latins : Par dessous noble conduiront longue traine, Et descouuers par abbois de mastins.

### LX.

le pleure Nisse, Mannego, Pize, Gennes, Sauonne, Sienne, Capuë Modene, Malte : Le dessus sang, & glaiue par estrennes, Feu, trembler terre, eau. malheureuse nolte.

### LXI.

Betta, Vienne, Emorte, Sacarbance, Voudront liurer aux Barbares Pannone : Par picque & feu enorme violance, Les coniurez descouuers par matrone.

### LXII.

Pres de Sorbin pour assaillir Ongrie, L’heraut de Brudes les viendra aduertir : Chef Bisantin, Sallon de Sclauonie, A loy d’Arabes les viendra conuertir.

### LXIII.

Cydron, Raguse, la cité au sainct Hieron, Reuerdira le medicant secours : Mort fils de Roy par mort de deux heron, L’Arabe, Hongrie feront vn mesme cours.

### LXIV.

Pleure Milan, plure Luques, Florence, Que ton grand Duc sur le char montera, Changer le siege pres de Venise s’aduance, Lors que Colonne à Rome changera.

### LXV.

O vaste Rome ta ruyne s’approche, Non de tes murs, de ton sang & substance : L’aspre par lettres fera si horrible coche, Fer pointu mis à tous iusques au manche.

### LXVI.

Le chef de Londres par regne l’Americh, L’Isle d’Escosse tempiera par gelee : Roy Reb auront vn si faux Antechrist, Que les mettra trestous dans la meslee.

### LXVII.

Le tremblement si fort au mois de may, Saturne, Caper, Iupiter, Mercure au bœuf : Venus aussi, Cancer, Mars, en Nonnay, Tombera gresle lors plus grosse qu’vn œuf.

### LXVIII.

L’armee de mer deuant cité tiendra, Puis partira sans faire longue allee : Citoyens grande proye en terre prendra, Retourner classe reprendre grande emblee.

### LXIX.

Le fair luysant de neuf vieux esleué, Se ront si grands par Midy, Aquilon : De sa sœur propre grandes alles leué, Fuyant meurdry au buisson d’Ambellon.

### LXX.

L’œil par obiect fera telle excroissance, Tant & ardante que tombera la neige : Champ arrousé viendra en decroissance, Que le primat succombera à Rege.

### LXXI.

La terre & lair geleront si grand eau, Lors qu’on viendra pour Ieudy venerer : Ce qui sera iamais ne fut si beau, Des quatre parts le viendront honorer.

### LXXII.

L’an mil neuf cens nonante neuf sept mois, Du ciel viendra vn grand Roy d’effrayeur : Resusciter le grand Roy d’Angolmois, Auant apres Mars regner par bon-heur.

### LXXIII.

Le temps present auecques le passé, Sera iugé par grand Iouialiste, Le monde tard luy sera lassé, Et desloyal par le clergé iuriste.

### LXXIV.

Au reuolu du grand nombre septiesme, Apparoistra au temps ieux d’Hecatombe : Non esloigné du grand aage milliesme, Que les entrez sortiront de leur tombe.

### LXXV.

Tant attendu ne reuiendra iamais, Dedans l’Europe en Asie apparoistra : Vn de la ligue yssu du grand Hermes, Et sur tous Roys des Orients croistra.

### LXXVI.

Le grand Senat discernera la pompe, A l’vn qu’apres sera vaincu chassé : Ses adherans seront à son de trompe Biens publiez, ennemis dechassez.

### LXXVII.

Trente adherans de l’ordre des quirettes Bannis, leurs biens donnez ses aduersaires : Tous leurs bienfaits seront pour demerites, Classe espargie deliurez aux Corsaires.

### LXXVIII.

Subite ioye en subite tristesse, Sera à Rome aux graces embrassees : Dueil, cris, pleurs, larm. sang, excellent liesse Contraires bandes surprinses & troussees.

### LXXIX.

Les vieux chemins seront tous embellys, Lon passera à Memphis somentree : Le grand Mercure d’Hercules fleur de lys, Faisant trembler terre, mer & contree.

### LXXX.

Au regne grand du grand regne regnant, Par force d’armes les grands portes d’airain : Fera ouurir, le Roy & Duc ioignant, Fort demoly, nef à fons, iour serain.

### LXXXI.

Mis tresors temple citadins Hesperiques, Dans iceluy retiré en secret lieu : Le temple ouurir les liens fameliques, Reprens, rauis, proye horrible au milieu.

### LXXXII.

Cris, pleurs, larmes viendront auec couteaux, Semblant fuyr, donront dernier assaut, L’entour parques planter profonds plateaux, Vifs repoussez & meurdris de plinsaut.

### LXXXIII.

De batailler ne sera donné signe, Du parc seront contraints de sortir hors : De Gand l’entour sera cogneu l’ensigne, Qui fera mettre de tous les siens à morts.

### LXXXIV.

La naturelle à si haut non bas, Le tard retour fera marris contens : Le Recloing ne sera sans debats, En employant & perdant tout son temps.

### LXXXV.

Le vieil tribun au point de la trehemide Sera pressee, captif ne deliurer, Le vueil, non vueil, le mal parlant timide, Par legitime à ses amis liurer.

### LXXXVI.

Comme vn gryphon viendra le Roy d’Europe, Accompagné de ceux d’Aquilon, De rouges & blancs conduira grand troupe, Et iront contre le Roy de Babylon.

### LXXXVII.

Grâd roy viendra prendre port pres de Nisse, Le grand empire de la mort si en fera Aux Antipolles, posera son genisse, Par mer la Pille tout esuanouyra.

### LXXXVIII.

Pieds & Cheual à la seconde veille, Feront entree vastient tout par la mer, Dedans le poil entrera de Marseille, Pleurs, crys, & sang, onc nul temps si amer.

### LXXXIX.

De brique en mabre seront les murs reduits, Sept & cinquante annees pacifique : Ioye aux humains, renoué l’aqueduict, Santé, temps grands fruicts, ioye & mellifique.

### XC.

Cent fois mourra le tyran inhumain, Mis à son lieu sçauant & debonnaire, Tout le Senat sera dessous sa main, Fasché sera par malin temeraire.

### XCI.

Clergé Romain l’an mil six cens & neuf, Au chef de l’an feras election : D’vn gris & noir de la Compagnie yssu, Qui onc ne fut si maling.

### XCII.

Deuant le pere l’enfant sera tué, Le pere apres entre cordes de ionc, Geneuois peuple sera esuertue, Gisant le chef au milieu comme vn tronc.

### XCIII.

La barque neufue receura les voyages, Là & aupres transfereront l’Empire : Beaucaire, Arles retiendrons les hostages, Pres deux colomnes trouuees de Porphire.

### XCIV.

De Nismes d’Arles, & Vienne contemner, N’obeyr à ledict d’Hespericque : Aux labouriez pour le grand condamner, Six eschappez en habit seraphicque.

### XCV.

Dans les Espaignes viendra Roy trespuissant, Par mer & terre subiugant or Midy : Ce ma fera, rabaissant le croissant, Baisser les aisles à ceux du Vendredy.

### XCVI.

Religion du nom de mers vanicra, Contre la secte fils Adaluncatif,
Secte obstinee deploree craindra Des deux blessez par Aleph & Aleph.

### XCVII.

Triremes pleines tout aage captif, Temps bon à mal, le doux pour amertume : Proye à Barbares trop tost seront hatifs, Cupid de voir plaindre au vent la plume.

### XCVIII.

La splendeur claire à pucelle ioyeuse, Ne luyra plus, long temps sera sans sel : Auec marchans, ruffiens, loups odieuse, Tous pesle mesle monstre vniuersel.

### XCIX.

La fin le loup, le lyon, beuf, & l’asne, Timide dama seront auec mastins : Plus ne cherra à eux la douce manne, Plus vigilance & custode aux mastins.

### C.

Le grand empire sera par Angleterre, Le pempotam des ans de troiscens :
Grandes copies passer par mer & terre, Les Lusitains n’en seront pas contens.
* ↑ Variante : le tourneront.
* ↑ Variante : unies.
* ↑ Variante : troupeaux.
* ↑ Le mot : Un, appartient au vers suivant.
* ↑ Variante : venir par.
* ↑ Variante : le siege lors.
* ↑ Lisbonne.
* ↑ Lisez : Carcassonne, Toulouse consommeront.
* ↑ Quelques éditions portent : istra de Lauragues.
* ↑ Variante : soucy.
* ↑ Lisez : Emmy.
* ↑ Metz.
* ↑ Sinigaglia.
* ↑ Variante : Comte.
* ↑ Construisez : à son propre fils.
* ↑ Variante : morts.
* ↑ Lisez : Taché.
* ↑ Lisez : qui.
* ↑ Ni.
* ↑ Pyrénées.
* ↑ Variante : sera, au lieu de : se.
* ↑ Variante : sa, au lieu de : sara.
* ↑ C’est-à-dire : sous le fourrage.
* ↑ Lisez : vente.
* ↑ Variante : herbipolique.
* ↑ Variante : loin.
* ↑ Variante : soy-mesme.
* ↑ Variante : Hardi, timide, par.
* ↑ Variante : aux.
* ↑ C’est-à-dire : pendu à une corde (à un fil) en l’air.
* ↑ Variante : non ; lisez : nom flatteur.
* ↑ Variante : foy.
* ↑ Variante : Ergaste.
* ↑ Variante : Et au germain mariage fort clos.
* ↑ Variante : rang.
* ↑ Variante : Le fils d’Hamon.
* ↑ Variante : Le jour après le Salut, la Priere.
* ↑ Variante : Paravant..
* ↑ Construisez : qui auront.
* ↑ Lisez : fisc.
* ↑ Lisez : en.
* ↑ Lisez : Mages.
* ↑ Variante : force.
* ↑ Variante : Mis.
* ↑ Œthalia (l’île d’Elbe).
* ↑ Variante : forains.
* ↑ Variante : feu, barril.
* ↑ Nebrodes.
* ↑ Brisannes.
* ↑ Le Tage.
* ↑ Variante : muestra.
* ↑ Variante : ombre.
* ↑ Lisez : obstacle.
* ↑ Allusion au temple de Janus, à Rome, dont les portes ne s’ouvraient qu’en temps de guerre.
* ↑ Variante : Lespe.
* ↑ Variante : grasse.
* ↑ Variante : mené.
* ↑ Traduisez : per (prép. lat.), parmi, au milieu de.
* ↑ Begourdan.
* ↑ Lisez : gouvert.
* ↑ Aones.
* ↑ Lisez : en.
* ↑ Variante : Deux ans aux naves.
* ↑ Variante : les.
* ↑ Variante : diphlongue.
* ↑ Variante : immeurs et flaugnards.
* ↑ Construisez : Celui-là qui occupera (tiendra) l’empire gaulois par la guerre.
* ↑ Variante : Par.
* ↑ Variante : de Marne.
* ↑ Bourget.
* ↑ Variante : de.
* ↑ Variante : progret.
* ↑ Chambéry, Saint-Jean-de-Maurienne.
* ↑ Age.
* ↑ Variante : nay.
* ↑ Caussade et Charlieu.
* ↑ Variante : Anglique.
* ↑ Variante : Fais et deffaits, prompt, subit, negligence.
* ↑ Traduisez : per (prép. lat.), à cause de.
* ↑ Variante : par sa benevolence.
* ↑ Variante : Natif.
* ↑ Lisez : Mammer.
* ↑ Cordoue.
* ↑ Variante : lemures.
* ↑ Construisez : Orléans donnera mur à Roi légitime.
* ↑ Variante : sort.
* ↑ Lisez : l’urne.
* ↑ La Lys.
* ↑ L’Escaut.
* ↑ La Scarpe.
* ↑ Variante : concubine.
* ↑ Malines.
* ↑ Variante : le.
* ↑ Variante : péricliter.
* ↑ Phocen.
* ↑ Ponent.
* ↑ Nice, Monaco.
* ↑ Lisez : estreines.
* ↑ Lisez : nothe.
* ↑ Bude.
* ↑ Salone.
* ↑ Esclavonie.
* ↑ Cydon.
* ↑ Variante : pleure.
* ↑ Très.
* ↑ L’Amérique, ou : Limerick.
* ↑ Lisez : temptera.
* ↑ Très
* ↑ Lisez : qui.
* ↑ Variante : fait ; lisez : fer.
* ↑ Variante : Seront si grand.
* ↑ Construisez : de sa propre sœur.
* ↑ Variante : asles.
* ↑ Variante : l’air.
* ↑ Très.
* ↑ Variante : An.
* ↑ Variante : Dueil, bris, pleurs. larm. sang excellent liesse.
* ↑ Variante : L’on.
* ↑ Variante : Port.
* ↑ Variante : prinsault.
* ↑ Variante : enseigne.
* ↑ Variante : à si hault hault non bas.
* ↑ Nice.
* ↑ Variante : si enfera.
* ↑ C’est-à-dire : fantassins et cavaliers.
* ↑ Lisez : vastant.
* ↑ Lisez : port
* ↑ Variante : marbre.
* ↑ Variante : Santé, grands fruicts joye et temps melifique.
* ↑ Lisez : maling.
* ↑ Variante : Compagne.
* ↑ Lisez : l’édict.
* ↑ Lisez : le Midi
* ↑ Variante : mal ; lisez : mâle.
* ↑ Variante : des.
* ↑ Variante : vaincra.
* ↑ Initiales hébraïques de deux noms propres commençant par A.
* ↑ Lisez : Panpotent.
* ↑ Variante : plus de trois cens.